Alain Iriart

Alain Iriart (Hiriburu, Lapurdi, 1959ko uztailaren 27a) Euskal Herriko politikaria da. ABko kide, Hiriburuko auzapeza eta Hiriburuko kantonamenduko kontseilari nagusia da (2008tik abertzale bakarra) eta Ipar Euskal Herriko ezker abertzalearen batasuna bultzatzeko ekimenetan parte hartzen ari da.

 Ibilbide politikoa 
1986ko martxoaren 16ko estatuko Biltzarrerako hautagaia izan zen Ezkerreko Mugimendu Abertzalearen izeneanAlain Iriart Euskomedian..

Hiriburu bere herriko alkatea da 2001eko martxotik. Hautagaitza independente eta anitz baten burua izan zen eta 2008an kargua berretsi zuen. Ipar Euskal Herrian abertzale bat alkatea den udalerririk populatuena da.

Hiriburuko kantonamenduari dagokionez, 1994an Abertzaleen Batasunaren izenean aurkeztu zen baina ez zuten hautatu. 2008an, ordea, kontseilari nagusi atera zen aliantza oso bitxiak egon ziren hauteskundeetan: bera ABko kidea izanik, ABk laguntzen zuen Euskal Herria Baitik kanpo aurkeztu zenABren webgunea.; EH Bai, PS eta PCFko hautagaiekin lehiatu zen eta esplizitu edota inplizituki hautagairik aurkeztu ez zuen eskuin frantseszalearen eta hogei urtez kontseilari nagusia izan zen eta PSn ustelkeria kasu batengatik arazoak izan zituen Jean-Pierre Destraderen laguntza izan zuenLos abertzales logran con EH Bai una espectacular subida de votos, Gara, 2008ko martxoaren 10a.. Gehiengo osoaz hautatu zutenEmaitzak Frantziako Barne Ministerioaren webgunean.. 2008tik 2011ra sarritan Pirinio Atlantikoak departamenduan agintean zegoen zentro-eskuineko aliantzarekin batera aritu zen; aldiz, 2011n Kontseilu Nagusi erdia berriztatu ostean PSk presidentetza eskuratu zuen bozketan boz zuria eman zuenAlain Iriartek boz zuria emanen du bihar Pauen gehiengo berriari mezua igorri nahian, Kazeta.info, 2011ko martxoaren 30a..

Beste Elkargo batzuei dagokienez, Iriart Errobi-Aturri Herri Elkargoaren burua ere izan zen eta gaur egun Bil Ta Garbi zaborra biltzeaz arduratzen den elkargoko presidentea daBil Ta Garbiren webgunea.. Euskal Herriko Hautetsien Kontseiluko zuzendaritza batzordeko kidea daLurraldea.net..

 Erreferentziak 

 Ikus, gainera 
 Hiriburu (Lapurdi)
 Abertzaleen Batasuna

 Kanpo estekak 

Kategoria:Hiriburutarrak
Kategoria:Lapurdiko politikariak
Kategoria:Abertzaleen Batasuneko politikariak
Kategoria:Pirinio Atlantikoetako Departamenduko kontseilariak
Kategoria:Lapurdiko alkateak